ทิม เคน

ทิโมธี ไมเคิล เคน () [1] เกิดเมื่อวันที่ 26 กุมภาพันธ์ ค.ศ.1958 ที่ เซ็นต์พอล,รัฐมินนิโซตา เป็นนักการเมืองและทนายความชาวอเมริกัน และเป็นสมาชิกพรรคเดโมแครต ปัจจุบันดำรงตำแหน่งวุฒิสมาชิกจากรัฐเวอร์จิเนีย ตั้งแต่ปี ค.ศ.2013 ซึ่งดำรงตำแหน่งร่วมกับ มาร์ก วอร์เนอร์ ก่อนหน้านั้นเคยดำรงตำแหน่งนายกเทศมนตรีเมืองริชมอนด์ ตั้งแต่ปี ค.ศ.1998 จนถึงปี ค.ศ.2001 และยังเคยดำรงตำแหน่งรองผู้ว่าการรัฐเวอร์จิเนีย ตั้งแต่ปี ค.ศ.2002 จนถึงปี ค.ศ.2006 และดำรงตำแหน่งผู้ว่าการรัฐเวอร์จิเนีย ตั้งแต่ปี ค.ศ.2006 จนถึงปี ค.ศ.2010

นอกจากนี้ เคน ยังเคยเป็นตัวแทนพรรคเดโมแครต ในการเข้าชิงตำแหน่งรองประธานาธิบดี ในการเลือกตั้งประธานาธิบดีสหรัฐอเมริกา ค.ศ.2016 อีกด้วยโดยเขาเป็นคู่สมัคร หรือ Running Mate ให้กับ ฮิลลารี คลินตัน

ทิม เคน สมรสกับ แอนน์ โฮลตัน ในปี ค.ศ.1984 ทั้งคู่มีลูกด้วยกัน 3 คน

 อ้างอิง 

หมวดหมู่:ทนายความอเมริกัน
หมวดหมู่:นักการเมืองอเมริกัน
หมวดหมู่:คริสต์ศาสนิกชนนิกายโรมันคาทอลิก
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากแคนซัสซิตี (รัฐมิสซูรี)
หมวดหมู่:สมาชิกวุฒิสภาสหรัฐ
หมวดหมู่:บุคคลจากเซนต์พอล